Gerdnerio ežeras
Gerdnerio ežeras (angl. Lake Gairdner) – nenuotakus, mažavandenis, druskingas ežeras Australijoje, Pietų Australijos valstijoje, į šiaurę nuo Spenserio įlankos, Gaulerio kalnagūbryje. Tai ketvirtas pagal dydį druskingas ežeras šalyje (kuomet būna maksimaliai užsipildęs). Ilgis 160 km, plotis 48 km. Sausuoju metų laiku ežeras išdžiūsta, atidengdamas plokščiadugnę įdubą, padengtą druskos sluoksniu. Sluoksnio storis siekia iki 1,2 m. Gerdnerio ežeras įeina į Gerdnerio nacionalinį parką.